CELEX: 31986D0352
Language: el
Date: 1986-07-10 00:00:00
Title: 86/352/ΕΟΚ: Απόφαση της Επιτροπής της 10ης Ιουλίου 1986 σχετικά με την τροποποίηση της εφαρμογής, από τη Γερμανία, ορισμένων ενεργειών προσαρμογής της παραγωγικής ικανότητας στον τομέα της αλιείας, κατ’εφαρμογή της οδηγίας 83/515/ΕΟΚ του Συμβουλίου (Το κείμενο στη γερμανική γλώσσα είναι το μόνο αυθεντικό)

Avis juridique important

|

31986D0352

86/352/ΕΟΚ: Απόφαση της Επιτροπής της 10ης Ιουλίου 1986 σχετικά με την τροποποίηση της εφαρμογής, από τη Γερμανία, ορισμένων ενεργειών προσαρμογής της παραγωγικής ικανότητας στον τομέα της αλιείας, κατ’εφαρμογή της οδηγίας 83/515/ΕΟΚ του Συμβουλίου (Το κείμενο στη γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 205 της 29/07/1986 σ. 0050 - 0050

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Ιουλίου 1986  σχετικά με την τροποποίηση της εφαρμογής, από τη Γερμανία, ορισμένων ενεργειών προσαρμογής της παραγωγικής ικανότητας στον τομέα της αλιείας, κατ' εφαρμογή της οδηγίας 83/515/ΕΟΚ του Συμβουλίου  (Το κείμενο στη γερμανική γλώσσα είναι το μόνο αυθεντικό)  (86/352/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 83/515/ΕΟΚ του Συμβουλίου της 4ης Οκτωβρίου 1983 σχετικά με ορισμένες ενέργειες προσαρμογής της παραγωγικής ικανότητας στον τομέα της αλιείας (1), και ιδίως το άρθρο 7 παράγραφος 1,  την απόφαση 84/376/ΕΟΚ της Επιτροπής της 6ης Ιουλίου 1984 για την πραγματοποίηση από τη Γερμανία ορισμένων ενεργειών προσαρμογής της παραγωγικής ικανότητας στον τομέα της αλιείας κατ' εφαρμογή της οδηγίας 83/515/ΕΟΚ του Συμβουλίου (2),  Εκτιμώντας:  ότι η κυβέρνηση της Γερμανίας προτίθεται να επεκτείνει ορισμένα μέτρα του καθεστώτος χρηματοδοτικών ενισχύσεων που έχει θεσπίσει, για τις ενέργειες προσωρινού περιορισμού της παραγωγικής ικανότητας στον τομέα της αλιείας και ότι ανακοίνωσε, στις 22 Ιανουαρίου 1986, τις πληροφορίες για την επέκταση αυτών·  ότι, σύμφωνα με το άρθρο 7 της εν λόγω οδηγίας, η Επιτροπή εξέτασε αν, εφόσον είναι σύμφωνες με τη οδηγία και αφού ληφθούν υπόψη τα άλλα υπάρχοντα ή προβλεπόμενα διαρθρωτικά μέτρα για τον τομέα της αλιείας, οι προβλεπόμενες ενέργειες πληρούν τους όρους χρηματοδοτικής συμμετοχής της Κοινότητας·  ότι η παρούσα απόφαση δεν αφορά τις εθνικές ενισχύσεις που αναφέρονται στο άρθρο 12 της εν λόγω οδηγίας·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Διαρθρώσεων της Αλιείας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα μέτρα που προβλέπονται από τη Γερμανία για να τεθεί σε εφαρμογή ένα καθεστώς χρηματοδοτικών ενισχύσεων για τις ενέργειες προσωρινού περιορισμού της παραγωγικής ικανότητας στον τομέα της αλιείας, πληρούν πάντοτε τους όρους της χρηματοδοτικής συμμετοχής της Κοινότητας.  Άρθρο 2  Η παρούσα απόφαση δεν αφορά τις εθνικές ενισχύσεις που αναφέρονται στο άρθρο 12 της οδηγίας 83/515/ΕΟΚ.  Άρθρο 3  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 10 Ιουλίου 1986.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 290 της 22. 10. 1983, σ. 15.  (2) ΕΕ αριθ. L 196 της 26. 7. 1984, σ. 54.